

Филолошко-уметнички факултет

Универзитет у Крагујевцу

Република Србија

*Крагујевац, 2. фебруар 2024.*

**ПОЗИВНО ПИСМО**

*Поштоване колегинице и колеге,*

*Позивамо вас да учествујете у стварању**тематског научног зборника националног значаја:*

***ЗВЕЗДЕ:***

*Књижевна, језичка, уметничка и културна астропоетика*

Имајући у виду културну присутност звезда у цивилизацији од најстаријих представа до данас, али особито имајући у виду атрактивност звезданог неба за човекову имагинацију, желели смо да саставимо зборник радова у коме ће се осветлити како су се знакови звезда кроз историју успостављали, читали и трансформисали у њиховим хуманистичким репрезентацијама, пре свега у књижевности, језику, музици, ликовној и графичкој уметности, у културологији, културној астрономији, психоастрологији, филозофији итд. Идеју за састављање овог тематског зборника националног значаја желели бисмо да прецизирамо и следећим подтемама, надајући се да ће нека од ових перспектива бити инспиративна и за ваш рад:

Хаос, космос, ноћно небо и имагинација

Звезде и ћелије:сваки атом у нашим телима једном је био део звезде

Звезде у митологији, бајкама, легендама

Звезде у светим текстовима

Звезде у античкој књижевности

Средњовековни космос

*Осу се небо звездама*: фолклорне представе звезда

Историја књижевности као историја симболизације звезда

Астропоетика: звезде у поезији, прози, драми

Мапа звезданог неба у збирци песама, роману, драми

*Бескрајни, плави круг. У њему, звезда.* – звезде у књижевном опусу једног аутора

Астролингвистика: конституисање знакова звезда

Звезде у сликарству и графичком дизајну

Небеска симфонија: музика звезда

Звезде на филму и у видео-играма

Звезде и фотографија

Симулације звезда

Звезде у (научној, епској, ...) фантастици

Звезде у књижевности за децу

Културна астросемиотика: знакови звезда у култури

Културна астрономија и астрологија

Политика звезда: звезде на заставама USA, EU, комунистичка петокрака...

Астрофеноменологија: звезде и снови

Космички обрасци и душа, звезде

Путовања, звезде и навигација

Сазвежђа, називи, слике, зодијак

Астрономија, астрологија и књижевност

Галаксије, Млечни пут, звезде падалице

Архитектура, градови, звезде и фикција

Сунце као звезда: енергија, светлост, живот

Опсерваторије, (свемирски) телескопи, летелице, сонде

Свемирски бродoви, свемирска путовања, брзина светлости, ворп брзина

Епистемолошке, онтолошке и антрополошке перспективе мишљења о звездама

Земља, звезда луталица („звезда на којој се појавила теорија о звездама” – Слотердијк)

Поглед одозго: човек из друге перспективе

Звезде и постхуманизам

Будућност и звезде

Кад нестану звезде

Зборник ће бити објављен у децембру 2024. године.

Рок за пријаву тема радова: 01. мај 2024.

Рок за достављање радова: 01. септембар 2024.

Образац за пријаву теме и Упутство за уређивање радова у прилогу су овог позивног писма.

Уз рад, доставити и кратку биографију аутора.

Пријаву теме и рад слати на електронску адресу:

astropoetics.filum@gmail.com

*У име уређивачког одбора зборника,*

Проф. др Милош Ковачевић (Крагујевац, Београд, Србија)

Проф. др Александар Јерков (Београд, Србија)

Проф. др Бојан Јовић (Београд, Србија)

Проф. др Сава Дамјанов (Чангчун, Кина)

Проф. др Ала Татаренко (Лавов, Украјина)

Проф. др Роберт Ходел (Хамбург, Немачка)

Проф. др Персида Лазаревић ди Ђакомо (Пескара, Италија)

Проф. др Драган Бошковић (Крагујевац, Србија)

Проф. др Никола Бубања (Крагујевац, Србија)

Доц. др Ђорђе Радовановић (Крагујевац, Србија)

Проф. др Часлав Николић (Крагујевац, Србија)

*Унапред захвални уредници,*

**Проф. др Часлав Николић**

 Универзитет у Крагујевцу

Филолошко-уметнички факултет

**Доц. др Ђорђе Радовановић**

Универзитет у Крагујевцу

Филолошко-уметнички факултет